ΟΔΗΓΙΑ 96/55/ΕΚ ΤΗΣ ΕΠΙΤΡΟΠΗΣ της 4ης Σεπτεμβρίου 1996 για δεύτερη προσαρμογή στην τεχνική πρόοδο του παραρτήματος Ι της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως ορισμένων επικίνδυνων ουσιών και παρασκευασμάτων (χλωριωμένοι διαλύτες) (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως ορισμένων επικίνδυνων ουσιών και παρασκευασμάτων (1), όπως τροποποιήθηκε τελευταία από την οδηγία 94/60/ΕΚ (2), και ιδίως το άρθρο 2α που προστέθηκε με την οδηγία 89/678/ΕΟΚ του Συμβουλίου (3),

Εκτιμώντας:

ότι ορισμένοι χλωριωμένοι διαλύτες εγκυμονούν κινδύνους για την υγεία και το περιβάλλον, και δεν θα πρέπει να διατίθενται στην αγορά σε ουσίες και παρασκευάσματα προοριζόμενα για το ευρύ κοινό 7

ότι η οδηγία 94/60/ΕΚ του Ευρωπαϊκού Κοινουβουλίου και του Συμβουλίου για τη δέκατη τέταρτη τροποποίηση της οδηγίας 76/769/ΕΟΚ, ορίζει ότι οκτώ χλωριωμένοι διαλύτες δεν επιτρέπεται να χρησιμοποιούνται σε ουσίες και παρασκευάσματα που διατίθενται στην αγορά προς πώληση στο ευρύ κοινό 7

ότι, εν των μεταξύ, προέκυψε ότι οι εν λόγω χλωριωμένοι διαλύτες είναι επίσης δυνατόν να εκθέσουν σε κίνδυνο την υγεία και το περιβάλλον, εάν χρησιμοποιούνται αντί των εν χρήσει σήμερα διαλυτών σε εφαρμογές που συνεπάγονται διαλυτοποίηση και απομάκρυνση, όπως ο καθορισμός επιφανειών και υφασμάτων 7

ότι, θα πρέπει επίσης να απαγορευθεί η χρήση των οκτώ χλωριωμένων διαλυτών σε ουσίες και παρασκευάσματα που διατίθενται στην αγορά για τέτοιου είδους εφαρμογές 7

ότι, στους περιορισμούς στη χρήση χλωριωμένων διαλυτών που επιβάλλονται με την παρούσα οδηγία, έχουν ληφθεί υπόψη οι τρέχουσες γνώσεις και τεχνικές σχετικά με τις ασφαλέστερες εναλλακτικές δυνατότητες 7

ότι η παρούσα οδηγία είναι βασισμένη σε προκαταρκτική ανάλυση των κινδύνων που δημιουργούν οι χλωριωμένοι διαλύτες καθώς και των πλεονεκτημάτων και των μειονεκτημάτων των περιορισμών, και ότι η γενική αξιολόγηση των κινδύνων, σε σχέση με το χλωροφόρμιο, για τον άνθρωπο και το περιβάλλον έχει πραγματοποιηθεί με βάση τον κανονισμό (ΕΟΚ) αριθ. 793/93 του Συμβουλίου (4) και τον κανονισμό (ΕΚ) αριθ. 1488/94 της Επιτροπής (5) 7

ότι η παρούσα οδηγία δεν θίγει την κοινοτική νομοθεσία περί των ελαχίστων απαιτήσεων για την προστασία των εργαζομένων, οι οποίες καθορίζονται στην οδηγία 89/391/ΕΟΚ του Συμβουλίου (6) και σε ειδικές οδηγίες που βασίζονται σ' αυτήν, ειδικότερα στην οδηγία 90/394/ΕΟΚ του Συμβουλίου (7) 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην κατάργηση των τεχνικών εμποδίων στο εμπόριο επικίνδυνων ουσιών και παρασκευασμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 76/769/ΕΟΚ τροποποιείται όπως ορίζει το παράρτημα της παρούσας οδηγίας.

Άρθρο 2

Τα κράτη μέλη θεσπίζουν και δημοσιεύουν πριν από τις 31 Δεκεμβρίου 1997, τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά. Εφαρμόζουν τις διατάξεις αυτές από τις 30 Ιουνίου 1998.

Όταν τα κράτη μέλη θεσπίζουν τις προαναφερόμενες διατάξεις, αυτές περιλαμβάνουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Ο τρόπος παραπομπής αποφασίζεται από τα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 4 Σεπτεμβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 262 της 27. 9. 1976, σ. 201.

(2) ΕΕ αριθ. L 365 της 31. 12. 1994, σ. 1.

(3) ΕΕ αριθ. L 398 της 30. 12. 1989, σ. 24.

(4) ΕΕ αριθ. L 84 της 5. 4. 1993, σ. 1.

(5) ΕΕ αριθ. L 161 της 29. 6. 1994, σ. 3.

(6) ΕΕ αριθ. L 183 της 29. 6. 1989, σ. 1.

(7) ΕΕ αριθ. L 196 της 26. 7. 1990, σ. 1.

ΠΑΡΑΡΤΗΜΑ

Το παράρτημα Ι σημεία 33 έως 40 (συμπεριλαμβανομένου) της οδηγίας 76/769/ΕΟΚ αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>